**Дзяржаўная ўстанова адукацыі**

**“Вішнеўскі навучальна-педагагічны комплекс**

**дзіцячы сад – сярэдняя школа Валожынскага раёна”**

**Аблічча Зямлі:**

**суша і водная прастора**

**Канспект урока па вучэбным прадмеце “Чалавек і свет”**

**Падрыхтавала:**

**настаўнік геаграфіі**

**першай кваліфікацыйнай катэгорыі,**

**Т. В. Стасяловіч**

**Вішнева, 2020**

**Тэма. Аблічча Зямлі: суша і водная прастора.**

**Мэта ўрока**. Фарміраваць каштоўнасна-сэнсавыя кампетэнцыі ў галіне развіцця прасторавага ўяўлення вучняў у працэсе вывучэння адлюстравання Зямлі.

**Задачы ўрока.**

Спрыяць фарміраванню ведання паняццяў “карта”, “мацярык”, “востраў”, “паўвостраў”, “акіян”;

садзейнічаць развіццю вуснага маўлення, аналітычнага мыслення навучэнцаў, уменню параўноўваць, рабіць высновы, працаваць з геаграфічнай картай;

спрыяць выхаванню культуры маўленчых зносін, уменню працаваць у парах, культуры ўзаемаадносін, цікавасці да вывучэння геаграфіі.

**Тып урока.** Урок вывучэння новага матэрыялу.

**Метады правядзення ўрока:** славесныя (тлумачэнне,гутарка,фронтальнае апытанне), наглядныя (дошка, схемы, геаграфічная карта, відэафільм).

**Матэрыялы і абсталяванне:** мультымедыйны праектар, ноўтбук, відэаролік, атлас, фізічная карта паўшар'яў, карткі.

**Форма ўрока.** Завочнае падарожжа.

**Ход урока**

**І. Арганізацыйна-матывацыйны этап урока.**

Тэма ўрока і дата запісаны на дошцы.

Настрой на ўрок.

Азнаямленне з тэмай урока, запіс тэмы ўрока ў сшытку, пастаноўка задач урока вучнямі з дапамогай настаўніка.

**ІІ. Этап падрыхтоўкі вучняў да актыўнага і свядомага засваення новага матэрыялу.**

Настаўнік. Задачы ўрока вызначаны. А зараз адпраўляемся ў завочнае падарожжа па планеце Зямля. У гэтым падарожжы нам дапаможа геаграфічная карта і карта атласа.

А) Прагляд відэароліка.

Вызначыць, якую частку паверхні Зямлі займае суша, а якую водная прастора. Адлюстраваць у сшытку з дапамогай дыяграмы і падпісаць.

Б) Звярнуць увагу на геаграфічную карту і вызначыць, адкуль будзем пачынаць падарожжа: з воднай паверхні або сушы.

**ІІІ. Этап засваення новых ведаў.**

**СУША.**

* Звярнуць увагу на карту атласа і адказаць, чым адрозніваюцца ўчасткі сушы. (памерам)
* Знайсці ў вучэбным дапаможніку, як называюцца велізарныя ўчасткі сушы.
* Палічыць, колькі мацерыкоў, назваць і паказаць на геаграфічнай карце.
* Знайсці на ст.58 вучэбнага дапаможніка, як называюцца невялікія, у параўнанні з мацерыкамі, участкі сушы. Што ў іх агульнага. Вызначыць найбуйнейшыя. (Пазначыць на геаграфічнай карце каляровымі магнітамі).
* Ёсць участкі сушы, што ўдаюцца ў водную прастору. Яны называюцца паўастравамі. Як вы думаеце чаму? (пазначыць на геаграфічнай карце сцікерамі)
* **ІVФізкультхвілінка. Абводзім вачыма абрысы названых мацерыкоў.**
* Аналіз малюнка 37 на старонцы 58.

**ВОДНАЯ ПАВЕРХНЯ.**

Аналіз малюнка 38 на старонцы 59.

Праца з геаграфічнай картай.

**V. Этап праверкі разумення навучэнцамі новага матэрыялу.**

*Настаўнік.* А зараз мы з вамі ўспомнім і замацуем тое, з чым мы пазнаёміліся. У вас на стале ёсць карцінкі мацерыкоў, акіянаў і паўастравоў. Складзём агульную прэзентацыю. Першая пара выбірае і падпісвае мацерыкі, другая астравы, а трэцяя паўастравы. Звяраюць правільнасць выканання задання з картай атласа з дапамогай настаўніка.

**VІ. Этап замацавання новага матэрыялу.**

* У адной з тэлеперадач вядучы назваў Зямлю планетай Акіян. Звярніце ўвагу на вашу дыяграму ў сшытку і скажыце, чаму вядучы назваў Зямлю планетай Акіян.
* А як бы вы яе назвалі?
* На якім мацерыку размешчана Рэспубліка Беларусь?

**VІІ. Этап інфармавання вучняў аб хатнім заданні.**

Параграф 12. Адказаць на пытанні 1-4

**VІІІ. Этап падвядзення вынікаў занятку.**

**ІХ. Этап рэфлексіі**

**Лесвічка поспеху.** Сонейкі, якія прымацаваны да вучэбнага стала перанесці на лесвічку поспеху.